Aardklop 2016: Taxiteater wil Potch se diversiteit wysFoto: Verskaf “Mense wat nie Potchefstromers is nie, besef nie Potch is ŉ baie ryk, diverse en vol gemeenskap nie. Die dorp bestaan nie net uit die Bult nie!” skerts Alexa Strachan, feesbestuurder van Aardklop. Die Taxiteater is ŉ nuutskepping by vanjaar se Aardklop-kunstefees en volgens Alexa is die doel van die Taxiteater om die diversiteit van Potchefstroom ten toon te stel. Die Taxiteater maak ŉ draai by drie uithangplekke in Potchefstroom, Ikageng en Promosa, waar feesgangers kans kry om saam met inwoners van dié gebiede te kuier en kos en drank te koop wat eie is aan die drie kuierplekke. Musikante en sangers van Die Wasgoedlyn sal vermaak verskaf, asook nuwe, plaaslike talent wat die mense van Wasgoedlyn in die groter Potchefstroom-omgewing geïdentifiseer is. “Ons wil ook aan plaaslike taxi-operateurs, ondernemings en informele verkopers die geleentheid bied om deel te neem en voordeel te trek uit die feesaktiwiteite. Die taxiteater wil ook ŉ verhoog skep vir plaaslike talent as deel van die amptelike feesprogram.” So lyk die roete: Vervoer word verskaf deur die plaaslike taxibestuurder. Feesgangers word by die pendelstasie in Esselenstraat opgelaai en rits dan van kuierplek tot kuierplek. Roete A: Vertrek daagliks om 12h00 vanaf die taxi-pendelstasie op die Bult en stop vir ongeveer 30 minute by elk van die volgende kuierplekke: Roete B: Vertrek daagliks om 15h00 vanaf die taxi-pendelstasie op die Bult en stop vir ongeveer 30 minute by elk van die volgende kuierplekke: Vir elke rit word 2 x 18-sitplek minibus-taxi’s ingespan om in totaal 34 passasiers te vervoer. Elke taxi het ŉ toerleier (of dan gasvrou) wat passasiers onderweg op ŉ vermaaklike wyse inlig oor die plekke wat hulle gaan besoek en die dinge wat hulle daar te wagte kan wees. Beide toerleiers is inwoners van onderskeidelik Ikageng en Promosa. Datum : 4- 8 Oktober Prys: R80.00 Duur: 2 ½ uur